9. trolejbusu maršruts (Rīga)

9. trolejbusu maršruts ir Rīgas sabiedriskā transporta trolejbusu maršruts, kurā pasažieri tiek pārvadāti no 13. janvāra, Emīlijas Benjamiņas, Marijas ielas un Raiņa bulvāra krustojuma apkārtnes pilsētas centrā (galapunkts saucas "Stacijas laukums") līdz Iļģuciemam, Baltās, Lidoņu un Spilves ielas krustojumam.

9. trolejbusu maršruta kopējais garums ir aptuveni 18,4 km, virziena Stacijas laukums — Slokas iela — Iļģuciems garums ir 10 km, bet virziena Iļģuciems — Stacijas laukums - 8,4 km.Trolejbusu maršrutu saraksts, riga.mashke.org

Tā kā pilsētas centrā nav uzstādīts trolejbusu kontakttīkls, tie posmā aiz Akmens tilta no pieturvietas "11. novembra krastmala" līdz galapunktam "Stacijas laukums" un atpakaļ līdz pieturvietai "Nacionālā bibliotēka" Uzvaras bulvārī brauc izmantojot dīzeļģeneratoru (vecais 8. un 9. maršruta kontakttīkls gan sākas 11. novembra krastmalā pie Akmens tilta, taču drošības apsvērumu dēļ, kontaktstieņu uzlikšana uz kontaktvadiem notiek tikai pēc tilta šķērsošanas).

Darbdienās 9. trolejbusu maršrutā kursē 3 trolejbusi, kuri pavisam veic 71 reisu, bet brīvdienās — 2 trolejbusi, kuri pavisam veic 47 reisu (dati uz 2022. gada decembri). Pasažieru pārvadājumus veic RP SIA "Rīgas satiksme" 2. trolejbusu parks.

 Vēsture 
Trolejbusu satiksme 9. maršrutā tika atklāta 1961. gada 17. jūlijā,9. trolejbusu maršruts, Rīgas satiksmes Facebook konts nodrošinot iedzīvotājiem iespēju ar trolejbusu nokļūt līdz Āgenskalna priedēm (kopā ar 6. un 7. maršrutu), Dzirciema un Iļģuciema apkaimēm. Sākotnēji trolejbusi kursēja no Brīvības pieminekļa apkārtnes caur Vecrīgu līdz Buļļu un Spilves ielas krustojumam, maršruta garums pārsniedza nedaudz vairāk kā 7 km. Dažus gadus vēlāk, saistībā ar Iļģuciema dzīvojamā masīva izbūvi, trolejbusu līnija no Dzirciema un Buļļu ielas krustojuma pa Lidoņu ielu tika pagarināta līdz Baltās, Lidoņu un Spilves ielas krustojumam (tagadējais galapunkts "Iļģuciems"). Kontakttīkls tagadējā Vecajā Buļļu un Buļļu ielā tika likvidēts.

1980. gados, pārtraucot trolejbusu kustību cauri Vecrīgai, maršruts tika saīsināts līdz Latviešu strēlnieku laukumam (tagadējais Rātslaukums). Pēc maršruta saīsināšanas trolejbusi vairs nebrauca pa Kaļķu ielu līdz Brīvības piemineklim. 1996. gadā maršrutu saīsināja no Latviešu strēlnieku laukuma līdz Latviešu strēlnieku piemineklim.Trolejbusu satiksmes hronoloģija 1996. — 2000., riga.mashke.org

2009. gada 1. septembrī, uzlabojot satiksmes drošību 11. novembra krastmalā, trolejbusu galapunkts Latviešu strēlnieku pieminekļa pakājē tika likvidēts, 9. maršrutu pagarināja pa 11. novembra krastmalu, 13. janvāra ielu un Marijas ielu līdz autobusu galapunktam "Stacijas laukums" pie 13. janvāra, Emīlijas Benjamiņas, Marijas ielas un Raiņa bulvāra krustojuma. Trolejbusi bezkontakttīkla posmā Rīgas centrā, no pieturas "11. novembra krastmala" līdz jaunajam galapunktam un atpakaļ līdz pieturai "Kuģu iela" Iļģuciema virzienā brauc, izmantojot iebūvēto dīzeļģeneratoru.Trolejbusu galapunktu pārceļ ar pārparatumiem, diena.lv Kontakttīkla posms uz Akmens tilta un Uzvaras bulvārī līdz pieturai "Kuģu iela" ārpilsētas virzienā netiek izmantots. Mēnesi vēlāk maršrutā tika atklāta jauna pieturvieta "13. janvāra iela" ārpilsētas virzienā.8.trolejbuss maina numuru, diena.lv

2012. gada 28. janvārī, saistībā ar Daugavgrīvas un Krišjāņa Valdemāra ielas satiksmes mezgla rekonstrukciju, tika slēgta transportlīdzekļu satiksme Mazajā Bezdelīgu ielā,Rekonstrukcijas darbu dēļ tiks slēgta Mazā Bezdelīgu iela, diena.lv liedzot iespēju trolejbusam no Daugavgrīvas ielas pa Mazo Bezdelīgu ielu nokļūt Krišjāņa Valdemāra ielā pie tās krustojuma ar Kalnciema un Slokas ielu. Līdz ar to 9. maršruta trolejbusi virzienā uz Iļģuciemu kursē caur Ķīpsalu, pa maršrutu līdz Daugavgrīvas ielai, tālāk pa tiltu pār Zunda kanālu, Krišjāņa Valdemāra ielu, pa apgriešanās vietu zem Vanšu tilta, Krišjāņa Valdemāra ielu un tālāk pa maršrutu. Jaunajā posmā esošajā pieturvietā "Preses nams" trolejbusi nepietur (attiecīgā pietura paredzēta virzienā uz pilsētas centru braucošajiem autobusu un trolejbusu maršrutiem), tā vietā tie apstājas pieturvietā "Ķīpsala" virzienā uz Pārdaugavu.

Saistībā ar Latvijas Nacionālās bibliotēkas jaunās ēkas būvdarbu tuvošanos beigām, no 2013. gada 1. novembra pieturvieta "Kuģu iela" abos virzienos tika pārdēvēta par "Nacionālā bibliotēka"."Nacionālās bibliotēkas" vārdā pārdēvēs trīs sabiedriskā transporta pieturas, kasjauns.lv

Lai Rīgas iedzīvotājiem un pilsētas viesiem būtu vieglāk orientēties pilsētā, 2014. gada 1. jūnijā pieturvieta ""Stockmann" centrs" tika pārdēvēta par "Autoosta" tuvumā esošās Rīgas Starptautiskās autoostas dēļ.Rīgas satiksme vairs "nereklamēs" Stockmann - sabiedriskā transporta pieturvieta pārdēvēta , focus.lv

No 2023. gada 21. novembra tika izmainīta maršruta kustība virzienā uz Iļģuciemu, novirzot trolejbusus pa Uzvaras bulvāri, Slokas ielu, Kalnciema ielu un tālāk pa esošo maršrutu, tādā veidā samazinot ceļā pavadīto laiku.

 Maršruts 

Virzienā Stacijas laukums — Iļģuciems trolejbusi kursē pa šādām ielām: Marijas iela, 13. janvāra iela, 11. novembra krastmala, Akmens tilts, Uzvaras bulvāris, Slokas iela, Kalnciema iela, Baložu iela, Kristapa iela, Melnsila iela, Vīlipa iela, Dzirciema iela un Lidoņu iela.

Virzienā Iļģuciems — Stacijas laukums trolejbusi kursē pa šādām ielām: Lidoņu iela, Dzirciema iela, Vīlipa iela, Melnsila iela, Kapseļu iela, Baložu iela, Kalnciema iela, Daugavgrīvas iela, Raņķa dambis, Uzvaras bulvāris, Akmens tilts, 11. novembra krastmala, 13. janvāra iela un Marijas iela.

 Pieturvietas 
9. trolejbusu maršrutā ir 35 pieturas, virzienā Stacijas laukums — Iļģuciems ir 18 pieturas, bet virzienā Iļģuciems — Stacijas laukums ir 17.

Nr.NosaukumsPēc pieprasījuma 1 Stacijas laukums 2 13. janvāra iela 3 Grēcinieku iela 4 Nacionālā bibliotēka 5 A. Grīna bulvāris 6 Nometņu iela 7 Valsts arhīvs 8 Baložu iela 9 Melnsila iela 10 Āgenskalna iela 11 Kuldīgas iela 12 Botāniskais dārzs / Rīgas Stradiņa universitāte 13 Sēlpils iela / Donoru centrs 14 Slokas iela 15 Vaidelotes iela 16 Buļļu ielax 17 Cementa iela x 18 Spilves ielaxNr.NosaukumsPēc pieprasījuma 1 Spilves ielax 2 Cementa iela x 3 Vaidelotes iela 4 Mazā Stacijas iela 5 Sēlpils iela / Donoru centrs 6 Dārza iela / Rīgas Stradiņa universitāte 7 Botāniskais dārzs 8 Kuldīgas iela 9 Melnsila iela 10 Kapseļu iela 11 Valsts arhīvs 12 Daugavgrīvas ielax 13 Uzvaras parksx 14 Nacionālā bibliotēka 15 Grēcinieku iela 16 Autoosta 17 Stacijas laukums

 Maršruts ar mainītu virzienu 
Virzienā 2. trolejbusu parks — Stacijas laukums trolejbusi kursē pa šādām ielām: Vienības gatve, Jelgavas iela, Akmeņu iela, Valguma iela, Uzvaras bulvāris, Akmens tilts, 11. novembra krastmala, 13. janvāra iela un Marijas iela.

Virzienā 2. trolejbusu parks — Iļģuciems trolejbusi kursē pa šādām ielām: Vienības gatve, Jelgavas iela, Akmeņu iela, Valguma iela, Uzvaras bulvāris, Slokas iela Kalnciema iela, Baložu iela, Kristapa iela, Melnsila iela, Vīlipa iela, Dzirciema iela un Lidoņu iela.

Virzienā Iļģuciems — 2. trolejbusu parks trolejbusi kursē pa šādām ielām: Lidoņu iela, Dzirciema iela, Vīlipa iela, Melnsila iela, Kapseļu iela, Baložu iela, Kalnciema iela, Daugavgrīvas iela, Raņķa dambis, Uzvaras bulvāris, Valguma iela, Akmeņu iela, Jelgavas iela un Vienības gatve.

 Maršruts ar mainītu virzienu pieturvietas 
Virzienā 2. trolejbusu parks — Stacijas laukums ir 5 pieturas, savukārt virzienā

Virzienā 2. trolejbusu parks — Iļģuciems ir 13 pieturas, savukārt virzienā Iļģuciems — 2. trolejbusu parks ir 15 pieturas.

Nr.NosaukumsPēc pieprasījuma 1 Latvijas Universitātes akadēmiskais centrsx 2 Nacionālā bibliotēka 3 Grēcinieku iela 4 Autoosta 5 Stacijas laukumsNr.NosaukumsPēc pieprasījuma 1 Latvijas Universitātes akadēmiskais centrsx 2 A. Grīna bulvāris 3 Nometņu iela 4 Valsts arhīvs 5 Baložu iela 6 Melnsila iela 7 Āgenskalna iela 8 Kuldīgas iela 9 Botāniskais dārzs / Rīgas Stradiņa universitāte 10 Sēlpils iela / Donoru centrs 11 Slokas iela 12 Vaidelotes iela 13 Buļļu ielax 14 Cementa ielax 15 Spilves ielaxNr.NosaukumsPēc pieprasījuma 1 Spilves ielax 2 Cementa iela x 3 Vaidelotes iela 4 Mazā Stacijas iela 5 Sēlpils iela / Donoru centrs 6 Dārza iela / Rīgas Stradiņa universitāte 7 Botāniskais dārzs 8 Kuldīgas iela 9 Melnsila iela 10 Kapseļu iela 11 Valsts arhīvs 12 Daugavgrīvas ielax 13 Uzvaras parksx 14 Valguma iela  15 Latvijas Universitātes akadēmiskais centrsx

 Agrākie pieturvietu nosaukumi 
 "Centrālā stacija" (pārdēvēta par "Stacijas laukums")
 "Stockmann centrs" (pārdēvēta par "Autoosta")
 "Rīgas Tehniskā universitāte" (pārdēvēta par "Rātslaukums")
 "Rātslaukums" (galapunkts slēgts, pagarinot maršrutu līdz Stacijas laukumam)
 "Valguma iela" (pārdēvēta par "Nacionālā bibliotēka")
 "Raņķa dambis" (pārdēvēta par "Uzvaras bulvāris")
 "6. slimnīca" (pārdēvēta par "Sēlpils iela / Donoru centrs")
 "Slokas iela" (virzienā uz Stacijas laukumu pārdēvēta par "Mazā Stacijas iela")
 "Tirdzniecības centrs" (pārdēvēta par "Cementa iela")
 "Iļģuciems-2" (pārdēvēta par "Iļģuciems")
 Uzvaras bulvāris (pārdēvēta par "Uzvaras parks")
 Slokas iela (pārdēvēta par "Valsts arhīvs")
 11. novembra krastmala (pārdēvēta par "Grēcinieku iela")

 Skatīt arī 
 Trolejbusu satiksme Rīgā
 Sabiedriskais transports Rīgā
 Rīgas satiksme

 Piezīmes un atsauces 

 Atsauces 

 Ārējās saites 
 rigassatiksme.lv







09